Eljárás kezdõdött az ETA vezére ellen
Bûnvádi eljárást indítottak kedden Párizsban Ignacio Miguel Gracia Arregui, az ETA baszk szeparatista szervezet feltételezett elsõ számú vezetõje és élettársa ellen. Mindkettõjüket terrorista célú bûnszövetkezéssel, a fegyvertartási törvény áthágásával, lopással és hamis iratok birtoklásával gyanúsítják.
A baszk szeparatistára vakmerõ titkos akció során pénteken este csapott le a francia rendõrség különleges egysége a spanyol testvérszervezet aktív közremûködése mellett. A délnyugat-franciaországi Bidart-ban Arreguival együtt letartóztatott francia állampolgárságú Fabienne Tapia - az ETA-vezér élettársa - ellen szintén megkezdték az eljárást, s mindkettõjüket börtönbe szállították.
Az Inaki de Rentería mozgalmi fedõnéven elhíresült ETA-vezért és élettársát egyaránt terrorista célú bûnszövetkezéssel, a fegyvertartási törvény áthágásával, lopással és hamis iratok birtoklásával gyanúsítják.
Arregui ellen Franciaországban bûnszövetkezés miatt kiszabott ötéves börtönbüntetésre szóló ítélet van hatályban, amelyet 1997-ben, távollétében hoztak meg ellene. A spanyol bûnüldözõ szervek húsz éve próbálták elfogni, 1981 eleje és 1995 augusztusa között négy nemzetközi elfogatóparancsot adtak ki a nevére, a többi között neki tulajdonítják a János Károly spanyol uralkodó ellen 1995-ben megkísérelt merényletet is.
A francia Baszkföldön péntektõl hétfõ estig lezajlott átfogó razzia során kézre kerített további tizenöt spanyol ETA-aktivista rendõri felügyelet alatt várja csütörtökre kitûzött kihallgatását. Madridi megítélés szerint a francia különleges egységek példátlan méretû bekerítõ akciója következtében a terrorista eszközökkel operáló szeparatista szervezet vezetõi kerültek horogra.

A spanyol belügyminiszter vasárnap este - köszönetet mondva a spanyol hírszerzés által szállított információkra támaszkodó francia rendõrség fényes teljesítményéért - egyenesen úgy vélekedett, hogy a hétvégi hadmûvelet "gyakorlatilag felszámolta az ETA teljes logisztikai apparátusát". A felgöngyölítési mûveletben a francia rendõri egységek letartóztatták az ETA fegyver- és robbanóanyag-szállítási felelõsét, a szervezet logisztikai fõnökét, két távirányításúbomba-szakértõt, s egy évek óta körözött, 18 merényletben való részességgel gyanúsított terroristanõt is. A házkutatások során 50 kiló robbanószert, bombagyártó üzemet, hamis igazolványok elõállítására alkalmas nyomdagépet, hamisított személyazonossági iratokat, fotólaboratóriumot, lopott gépkocsikat, számítógépeket, CD-ket foglaltak le.

(MTI)

Korábban:

(2000.09.17.)
rendõrség bûnszövetkezés ETA kékfény lopás Franciaország